Emgannoù lodenn gentañ ar brezel a c'hoarvezas e kreiz Europa, e  douaroù an Impalaeriezh Santel German, hag enno e kemeras perzh lod brasañ stadoù Europa, war-bouez Rusia ha Bro-Saoz. E-pad eil lodenn ar brezel e voe ivez emgannoù e Bro-C'hall, en Izelvroioù, e norzh Italia hag e Katalonia. E-pad an tregont vloaz ma padas ar brezel e kemmas ivez neuz ar brezel: eus ar brezel relijiel ma oa er penn-kentañ e troas er fin d'ur brezel etre Bro-C'hall hag Aostria.